./data/stoa0275/stoa025/stoa0275.stoa025.opp-lat1.xml
Tertullian
Quale est enim, ut cum maxime incesto fornicatori postliminiumlargitus ecclesiasticae pacis statim ingesserit de aversatione immunditiarum,de amputatione macularum, de exhortatione sanctimoniarum,quasi nihil contrarium paulo ante decreverit? Comparadenique, an eius sit dicere, Propterea habentes ministrationem istam, secundum quod misericordiam consecuti sumus, non deficimus,sed abdicamus occulta dedecoris, qui non dedecoris tantum,sed et sceleris manifestum dedamnaverit: an eiusdem sit excusarealiquam impudicitiam qui inter titulos laborum suorum postangustias atque pressuras, post ieiunia et vigilias castimoniam quoque praedicarit: an eiusdem sit recipere in communicationem reprobosquosque qui scribat, Quae enim societas iustitiae et iniquitati? quae autem communicatio luci et tenebris? quae consonantiaChristo et Belial? aut quae pars fideli cum infideli? aut quis consensustemplo dei et idolis? Nonne constanter audire debebit, Etquomodo discernis quae supra incesti restitutione iunxisti? Illoenim concorporato rursus ecclesiae et iustitia cum iniquitate sociaturet tenebrae cum luce communicant et Belial consonat Christoet infidelis cum fideli sacramenta participat  Et viderint idola,ipse templi dei vitiator in templum dei convenit  Nam et hic, Vos enim, inquit, estis templum dei vivi  Dicit enim, Quia inhabitaboin vobis, et inambulabo, et ero deus illorum, et illi erunt mihipopulus  Propter quod discedite de medio eorum, separamini etimmundum ne attigeritis  Hoc quoque evolvis, o apostole, ut cummaxime ipse tanto immunditiarum gurgiti manum tradis, immoet adhuc superdicis, Habentes igitur promissionem istam, dilecti, emundemus nos ab omni inquinamento carnis et spiritus, perficientescastimoniam in dei timore  Oro te, qui talia infigitmentibus nostris, revocaverat aliquem fornicatorem in ecclesiam?an ideo scribit, ne tibi nunc revocasse videatur? Haec sicuti etpraeteritis praescribere, ita et sequentibus praeiudicare debebunt  In finem enim epistolae dicens, Ne rursus cum venero, humilietme deus, et lugeam multos eorum qui ante deliquerunt et paenitentiamnon egerunt super immunditia quam admiserunt, fornicationeet vilitate, non utique recipiendos constituit, si paenitentiaminissent, quos in ecclesia inventurus erat, sed lugendos etsine dubio eiciendos, ut paenitentiam perderent  Et ceterum noncompetit eum de communicatione aliquid hic ostendisse qui eamsupra luci et tenebris, iustitiae et iniquitati negarat  Sed ignorantapostolum omnes isti qui aliquid contra naturam atque propositumhominis ipsius, contra formam et regulam doctrinarum eius intellegunt,ut sanctitatis omnis etiam ex semetipso magistrum, impuritatisomnis exsecratorem et expiatorem et ubique talem citius incestoquam alicui humaniori reo ecclesiam reddidisse praesumant